title: Troad perc'hennet
text: Er yezhoniezh e vez implijet an termen troad perc'hennet (saoz.: possessed case) evit komz eus un droad a dalvez da verkañ ul liamm perc'hennañ etre un dra bennak pe un den bennak hag un dra pe un den all.
  
  Implijet e vez an droad-mañ gant an tlingiteg, disheñvel hec'h implij diouzh hini an droad-perc'hennañ tost he ster outi.
  
  An droad perc'hennañ hag an droad perc'hennet 
  
  Komz a reer eus an droad-perc'hennañ e yezhoù evel ar saozneg da skouer pa vez merket an anv-kadarn a zo perc'henn war un dra bennak kentoc'h evit an anv-kadarn perc'hennet gantañ hag a van amverk, da skouer:
  
   Peter's house
   Peter-PERC'HENNAÑ house(AMVERK)
   "ti Pêr"
  
  En tlingiteg avat e tegouezh ar c'hontrol-mik, da lâret eo e vez merket an anv perc'hennet kentoc'h evit an hini a zo perc'henn warnañ, da skouer:
  
   Jaan hidí
   Jaan(AMVERK) "hid"-PERC'HENNET
   "ti Yann"
  
  Mammennoù: 
  
  Crippen, James A. (2005: 12) The New Tlingit Noun Dictionary
  
  Perc'hennet
  
  eo:Kazo